Luokės sinagoga
Luokės sinagoga – žydų sinagoga, stovėjusi Luokėje, kahalo kieme, netoliese kelio į Užventį. Išliko iki XX a. Manoma, kad sinagoga galėjo būti pastatyta XVIII a. viduryje – XVIII a. 8 dešimtmetyje. Ji buvo vienatūrė, su barokiniu frontonu, simetrišku pagrindiniu fasadu, piliastras suskaidytas į 3 plokštumas. Minima XIX a. pabaigos rašytiniuose šaltiniuose, įamžinta šio amžiaus 7 dešimtmečio dokumentuose, dailininkų J. Perkovskio ir M. Dobužinskio piešiniuose. XX a. ketvirtajame dešimtmetyje žydai miestelio Kuršėnų gatvėje, už Dambrauskų namo, pasistatė naują sinagogą, tačiau ir ši, ir senoji sudegė per 1934 m. Luokės gaisrą (viena atstatyta 1939 m.).